
Kristus,  vor   Frelser 

—    af  Ældste   Nephi  Jensen 


Hvad  er  det  højeste,  Mennesket  kan  opnaa?  Hvis  De 
vilde  stille  Budha  dette  Spørgsmaal,  vilde  han  fortælle 
Dem,  at  Nirvana  er  det  højeste  Trin  i  Menneskets  Udvik- 
ling. Og  hvis  De  vilde  spørge  ham:  »Hvad  er  Nirvana?« 
vilde  han  sige:  »Det  er  den  ophøjede  og  rolige  Sjælstilstand, 
hvori  der  ikke  findes  noget  martrende  og  knugende  Begær«. 

Hvis  De  vilde  spørge  Ari- 
stoteles, vilde  han  fortælle 
Dem,  at  Fornuften  er  Men- 
neskets højeste  Opnaaelse. 
Hvis  De  vilde  spørge  den 
største  af  alle  Lærere,  vil- 
de han  fortælle  Dem,  at 
Frelse  er  det  største  af  alt. 
Men  hvad  er  Frelse? 
Det  er  et  af  de  mest  ind- 
viklede af  alle  teologiske 
Spørgsmaal.  De  fleste  Men- 
nesker tænker  paa  Frelse 
som  en  pludselig  Flugt  fra 
Helvede  eller  en  Tilstand 
af  evig  Kval  til  et  Sted, 
som  kaldes  Himlen,  som 
indtræffer  øjeblikkeligt 

ved  Dødens  Komme.  Men 
Mesteren  havde  ikke  en 
saadan  grotesk  Opfattelse 
af  Sjælens  evige  Frigørel- 
se. Han  tænkte  paa  Frel- 
sen som  et  Forhold  af  den 
største  og  mest  levende  Betydning  her  i  Kødet. 

Den  skønneste  Definition  af  Frelse  findes  i  Mesterens 
Samtale  med  nogle  troende  Jøder.  Til  disse  omvendte  Jø- 
der sagde  Jesus:  »Dersom  I  vil  fortsætte  i  mit  Ord  --  skal 
I  kende  Sandheden,  og  Sandheden  vil  frigøre  eder.« 

Mesterens  Underforstaaelse  af,  at  disse  Jøder  havde  væ- 
ret i  Trældom  fremkaldte  deres  Indignation,  og  de  svare- 
de: »Vi  er  Abrahams  Sæd,  og  vi  har  aldrig  været  Trælle 
for  noget  Menneske.« 

Det  er  ganske  indlysende,  at  disse  Jøder  ikke  havde  no- 
gensomhelst  Idé  om,  hvad  Jesus  talte  om.  De  troede,  at 
han  talte  om  Frihed  i  Betydning  af  politisk  Frihed.  Derfor 


FORFATTEREN. 

Ældste  Nephi  Jensen,  For- 
fatteren til  nærværende  Ar- 
tikel, er  et  trofast  Medlem  af 
Kirken  og  har  i  mange  Aar 
været  aktivt  optaget  af  Kir- 
kens Arbejde.  Broder  Jensen 
er  født  den  16.  Februar  1876 
i  Salt  Lake  City  som  Søn  af 
Søren  Jensen  og  Kirstine 
Rasmussen.  Af  disse  Navne 
fremgaar  tydeligt  hans  dan- 
ske Afstamning.  Ældste  Jen- 
sen er  en  fremragende  Jurist 
og  en  usædvanlig  dygtig  Ta- 
ler samt  en  meget  intelligent 
og  produktiv  Forfatter.  Han 
har  udfort  flere  Missioner 
og  bl.  a.  været  Præsident  for 
Den  kanadiske  Mission. 

forsøgte  Jesus  at  give  dem  nogen  Idé  om  virkelig  Træl- 
dom. Han  besvarede  deres  hovne  Paastand  ved  at  sige: 
»Den,  der  begaar  Synd,  er  Syndens  Træl.« 

I  denne  enkle  Sætning  beskriver  Jesus  den  dødelige 
Virkning  af  at  gøre  forkert.  Det  skadeligste  Resultat  af 
Synd  er  ikke  dette,  at  man  derigennem  mister  sin  Posi- 
tion i  Samfundet,  ej  heller  at  det  krænker  Gud.  Den  mest 
dødbringende  Virkning  af  Synd  er  den,  at  den  gør  Sjælen 
til  Slave.  Den  frygteligste  Virkning  af  den  urene  Tanke  er, 
at  den  gør  Sjælen  til  Urenhedens  Slave.  Den  hadefulde 
Tankes  fordærveligste  Virkning  er,  at  den  gør  Sjælen  iil 
Slave  af  Had. 

Efter  at  Jesus  havde  henvist  til  det  sjælelige  Slaveris 
Lunkenhed,  sagde  han:  »Derfor,  hver  den,  som  Menneske- 
sønnen gør  fri,  er  i  Sandhed  frigjort.« 

Disse  tre  Ord  »i  Sandhed  frigjort«  er  tre  af  de  betydelig- 
ste i  Bibelen.  De  beskriver  Sjælens  højeste  Tilstand. 

Hvad  menes  der  med  »i  Sandhed  frigjort  <?  Det  vil  sige 
at  være  fri  for  de  Tings  Tyranni,  der  gør  Sjælen  til  Slave? 
"Disse  Fjender  er:  Uvidenhed,  Synd,  Sygdom  og  Sorg.  Hver 
Menneskesjæl  vandrer  til  en  vis  Grad  i  Uvidenhedens  Mør- 
ke med  Hensyn  til  de  vigtigste  Ting,  der  hører  til  Liv  og 
evig  Bestemmelse.  Hvert  Menneske  er  til  en  vis  Grad  Slave 
af  syndigt  Begær.  Næsten  hver  eneste  en  plages  til  Tider 
paa  Legemet,  og  hvert  Menneske  er  mere  eller  mindre  pla- 
get af  Sorg. 

At  være  virkelig  fri  betyder  at  blive  løftet  ud  af  Uviden- 
hedens Mørke  op  i  Sandhedens  smukke  Lys,  at  være  fri- 
gjort fra  Syndens  Magt,  at  blive  helbredt  for  alle  ens  Svag- 
heder. 

Det  er  af  Betydning,  at  Joseph  Smith,  den  nye  Tids  Pro- 
fet for  aandelig  Udvikling,  havde  den  samme  Opfattelse  af 
Frelse,  som  Jesus  havde.  I  en  af  hans  dybe  Taler  sagde 
Joseph  Smith:  »At  blive  frelst  betyder  for  et  Menneske  at 
blive  placeret  uden  for  alle  dets  Fjenders  Rækkevidde  og 
Magt.« 

Man  er  blevet  placeret  uden  for  sine  virkelige  Fjenders 
Magt,  naar  man  i  Triumf  har  hævet  sig  over  Uvidenhe- 
dens, Syndens,  Sygdommens  og  Sorgens  trælbindende  M*agt. 

Det  er  i  høj  Grad  bemau'kelsesværdigt,  at  en  af  vor  Tids 
største  Videnskabsmamd  har  den  samme  Opfattelse  af  in- 
telligente Væseners  højeste  Opnaaelse,  som  fremsagdes  af 
Kristus  og  Joseph  Smith.  Dr.  Arthur  Compton,  som  for 
faa  Aar  siden  fik  Nobelprisen  i  Fysik,  sagde,  idet  han  talte 
om  Udviklingens  evige  Bane:  »Udviklingens  hele  Proces 
kan  ses  bevæge  sig  i  Retning  af  at  frembringe  intelligente 
Personligheder  med  Viljens  Frihed.« 

En  intelligent  Personlighed  med  Viljens  fuldkomne  Fri- 
hed er  den  højeste  Type  paa  et  Væsen  i  Universet.  I  Lyset 
af  denne  store  Sandhed  kan  man  definere  en  Gud  som  en 
intelligent  Personlighed,  der  er  saa  fuldkommen  fri,  at  han 
kan  gøre  akkurat,  hvad  han  ønsker  at  gøre. 

Hvorledes  opnaar  vi  denne  Sjælens  fuldkomne  Frihed 
eller  Frelse?  Det  er  det  betydningsfuldeste  Spørgsmaal  i 
hele  Rækken  af  religiøse  Systemer  og  Filosofier.  Vi  kan 
ikke  opnaa  denne  højeste  og  største  Sejr  paa  et  Øjeblik. 
Vi  kan  ikke  fuldstændigt  besejre  Sjælens  Fjender  ved  blot 
at  aflægge  en  Bekendelse  om  Kristus,  heller  ikke  ved  at 
faa  nogle  faa  Draaber  Vand  stænket  paa  Hovedet.  Frelse 
er  kun  et  Resultat  af  evig  Higen  og  Retfærdighed.  Frelse 
er  en  evig  Proces.  I  Virkelighed  og  Sandhed  er  den  evig 
Fremgang. 

Frelse  kan  ikke  opnaas  ved  Menneskets  Anstrengelse 
alene.  Dette  er  den  vigtigste  Sandhed  i  den  kristne  Reli- 
gion, som  adskiller  den  fra  en  blot  og  bar  menneskelig 
Filosofi.  Det  var  denne  vitale  Sandhed,  som  fik  Mesteren 
til  at  sige  til  de  troende  Jøder:  »Den,  Menneskesønnen  gør 
fri,  er  i  Sandhed  frigjort.« 

Paulus's  Slutning  er  dybt  sand.  »Af  Naade  ere  I  frelste 
ved  Troen.«  Men  disse  Ord  er  blevet  mistydet  af  baade  ka- 
tolske og  protestantiske  Teologer.  Begge  Grupper  vender 
op  og  ned  paa  Teksten  og  faar  den  til  at  lyde  saaledes:  »Af 
Tro  ere  I  frelste  ved  Naade.«  Eller  med  andre  Ord  taler  de 
om  »Naade«  som  et  aktivt  frelsende  Princip,  hvorimod 
Paulus  gør  Troen  til  det  aktivt  frelsende  Princip  og  »Naa- 
de« Kilden  til  den  frelsende  Tro. 

Nogle  Teologer  fortæller  os,  at  i  det  Øjeblik  nogle  faa 
Draaber  af  Daabsvandet  som  en  »Naadens  Kanal«  berører 
et  døende  Menneskes  Hoved,  virker  »Naaden«  og  frelser 
vedkommende  øjeblikkeligt  og  fuldstændigt.  En  senere  teo- 
logisk Retning  tager  deres  Udgangspunkt  med  Henblik  paa 
denne  Opfattelse  af  Frelse  alene  gennem  Ordinancer.  Den- 
ne Retning  gaar  til  Yderligheder  ved  blot  at  forkynde  Frel- 
se ved  Tro  alene.  De  fortæller  os,  at  i  samme  Øjeblik  et 
Menneske  tilstaar  sin  Tro  paa  Kristus,  virker  »Naaden«  og 
frelser  vedkommende  fuldstændigt. 

Begge  disse  Opfattelser  er  baseret  paa  en  fejlagtig  Idé 
om  den  Stilling,  »Naade«  indtager  i  den  frelsende  Proces. 
I  Overensstemmelse  med  Paulus's  dybe  Lærdomme  er  Tro 
paa  Jesus  Kristus  det  store  aktive  og  evige  Princip.  Hvad 
har  »Naade«  da  at  gøre  med  Frelse?  En  lille  Historie  vil 
give  os  Svaret. 

En  rejsende,  der  var  paa  Vejen  hjem,  var  nødt  til  at 

(Fortsættes  Side  236) 

TANKER 

af  Ældste  Jens  P.  Hansen. 


Dersom  vi  en  liden  Stund  vilde  holde  os  borte  fra  Mæng- 
den, tage  et  fast  Tag  i  os  og  med  et  gennemborende  Blik 
se  os  selv  i  Øjnene  og  sige:  Hvad  er  du  her  for?  Hvem  er 
du  egentlig?  Betyder  du  noget  for  Verden?  Bygger  du  i 
Virkeligheden  paa  den  rigtige  Grundvold,  nemlig  Tro  paa 
Gud  den  evige  Fader  og  paa  hans  Søn  Jesus  Kristus  og 
hans  Evangelium?  Eller  er  du  en  Snylter  paa  Samfundet? 
Giver  du  noget  tilbage  til  Verden  i  Stedet  for  det,  du  har 
modtaget  af  den?  Her  vil  sikkert  mange  af  os  være  Svar 
skyldige.  Men  dersom  Menneskene  vilde  lære  at  forstaa, 
hvorfor  de  er  kommet  til  Jorden,  og  efterleve  Guds  Bud  og 
Befalinger,  vilde  vi  have  en  lykkeligere  Verden.  Vi  vilde  da 
have  Mennesker,  der  i  hvert  af  deres  Foretagender  vilde 
lægge  Kraft  og  Energi  for  Dagen,  Mennesker,  der  vilde  bane 
sig  Vej,  fordi  de  ved,  hvor  de  gaar  hen,  fordi  de  har  Tillid 
til  Kristi  Løfter. 

Lad  os  i  Forbindelse  hermed  erindre,  at  det  er  vor  Frel- 
sers Ønske,  at  vi,  hans  Børn,  til  alle  Tider  lever  et  eksem- 
plarisk Liv.  Han  har  lovet  os,  at  dersom  vi  vil  gøre  dette, 
skal  vi  modtage  de  største  Velsignelser. 

Der  er  saa  mange  Maader  at  vise  et  godt  Eksempel  paa, 
at  det  ikke  er  muligt  at  nævne  dem  alle.  Her  skal  blot  hen- 
vises til  nogle  faa  Hovedregler,  der  ligesom  udgør  Grundla- 
get for  en  eksemplarisk  Livsførelse. 

1.  Lev  et  rent  Liv.  Renhed  er  en  Kraft,  der  er  et  af  de  vig- 
tigste Hjælpemidler  til  Opnaaelse  af  det  højeste  i  Livet. 
Hold  Visdomsordet  nøjagtigt,  saa  at  vort  jordiske  Taber- 
nakel kan  være  en  passende  Bolig  for  Aanden,  der  besid- 
der det. 

2.  Læs  Herrens  Ord.  At  læse  hans  Ord  er  at  blive  for- 
enet med  ham  i  Tankerne  og  komme  til  Kundskab  om, 
hvad  han  ønsker  af  os. 

3.  Udfør  de  Ting,  som  forlanges  af  Herrens  bemyndige- 
de Tjenere.  En  samvittighedsfuld  Udførelse  af  religiøse 
Pligter  betyder  aandelig  Udvikling.  Overvær  Nadvermøder- 
ne og  de  øvrige  Møder,  hvortil  Kirkens  Medlemmer  indby- 
des. De  er  alle  nødvendige,  for  at  vi  kan  udvikles  fuld- 
komment i  Evangeliets  Aand. 

4.  Adlyd  og  efterlev  alle  Evangeliets  Principper.  Naar  et 
Menneske  ved  at  adlyde  Herrens  Bud  har  modtaget  et  Vid- 
nedsbyrd  om  Guddommeligheden  af  dem,  er  det  i  Stand  til 
at  undervise  sine  Medmennesker  om  dem  og  inspirere  an- 
dre med  Evangeliets  Aand,  men  ellers  ikke. 

5.  Dyrk  den  rette  Bønnens  Aand.  Evnen  til  at  bede  er 
det  aandelige  Livs  store  Kendemærke.  Løftet  er:  Beder,  og 
det  skal  gives  eder,  søger,  og  I  skulde  finde. 

Den  virkningsfuldeste  Maade  at  forkynde  Evangeliet  paa 
er  ved  Eksemplet,  og  det  er  muligt  for  enhver  at  tage  Del 
deri,  baade  rige  og  fattige.  Lad  os  give  Agt  paa  Apostlen 
Jakobs  Formaninger,  naar  han  siger:  Vorder  Ordets  Gøre- 
re og  ikke  alene  dets  Hørere,  hvormed  I  bedrage  eder  selv. 
Ved  at  gøre,  vil  vort  Lys  skinne  for  Menneskene,  og  vi  vil 
derigennem  ære  vor  Fader  i  Himlen. 

Ja,  kære  Søskende,  afgør  nu  med  eder  selv,  om  vi  opfyl- 
der disse  Betingelser.  Efterlever  vi  disse  Bud  og  Befalin- 
ger, som  Herren  har  givet  os  i  disse  de  sidste  Dage,  er  vi 
i  Stand  til  over  for  vore  Venner  og  Bekendte  at  kunne  af- 
lægge Vidnesbyrd  om  Sandheden,  som  vi  har  modtaget 
gennem  Herrens  bemyndigede  Tjenere?  Holder  vi  Visdoms- 
ordet,  opfylder  vi  Tiendeloven,  tager  vi  alvorligt  Del  i  det 
store  Arbejde  for  Herrens  Sag,  som  skal  udføres  i  denne 
Tid  og  Slægt,  og  lever  vi  saaledes,  at  vi  er  et  Lys  for  vore 
Medmennesker,  at  de  kan  se,  vi  ikke  skjuler  for  dem,  at 
vi  er  Medlemmer  af  Jesu  Kristi  Kirke  af  Sidste  Dages 
Hellige? 

Naar  dette  er  Tilfældet,  hvorfor  saa  efterabe  Verdens 
Stolthed  og  Forfængelighed  samt  daarlige  Vaner  og  Skik- 
ke; hvorfor  følger  vi  Verden  i  dens  Hovmod  og  Indbildsk- 
hed? Vi  maa  være  agtpaagivende  og  i  Tide  raabe  et  Var- 
sko til  Kirkens  Medlemmer  for  derigennem  at  advare  dem 
mod  alt  for  stærkt  Brug  af  Kosmetik  m.  m. 

Man  ser  for  Eksempel  mange  Kvinder,  der  ødelægger 
deres  af  Naturen  smukke  Haar  ved  at  give  det  en  Farve, 
der  i  mange  Tilfælde  ikke  passer  til  vedkommendes  Teint, 
blot  for  at  være  paa  Mode,  eller  man  farver  Læberne  ild- 
røde og  maler  Neglene  i  alle  Farver,  alt  for  at  følge  med  i 
det  store  Kapløb,  som  kaldes  Moden. 

Tror  vi  som  Medlemmer  af  Jesu  Kristi  Kirke,  at  vor 
himmelske  Fader  ser  med  Velbehag  paa  udstrakt  Brug  af 
disse  Ting.  Jeg  personlig  tror  det  ikke. 

Har  vor  Fader  i  Himlen  ikke  Gang  paa  Gang  advaret 
sine  Børn  her  paa  Jorden,  naar  de  fulgte  Verden,  og  han 
har  ogsaa  gjort  det  i  de  sidste  Dage.  Jeg  skal  blot  henvise 
til  Pagtens  Bog  42:  40,  hvor  den  store  sidste  Dages  Profet 
siger: 

»Du  skal  ikke  være  stolt  i  dit  Hjerte,  lad  dine  Klæder 
være  uden  Pral  og  deres  Skønhed  bestaa  i  dine  egne  Hæn- 
ders Gerning  og  lad  alle  Ting  blive  gjort  i  Renlighed  for 
mig.« 

Jeg  tror,  at  disse  Ord  har  stor  Betydning  for  Kirkens 

Medlemmer,  og  jeg  tror,  at  Kirkens  Medlemmer  skal  efier- 
leve  denne  Befaling  som  enhver  anden  Befaling,  der  &t  jgtf- 
vet  dem,  og  som  findes  nedskrevet  i  Pagtens  Bog. 

Kære  Søskende,  hvad  kan  det  nytte  al  prædike  og  for- 
mane vore  Venner,  som  besøger  Kirken,  naar  de  ser,  at 
Kirkens  Medlemmer  i  de  her  omtalte  Forhold  ikke  afviger 
fra  de  Mennesker,  som  ikke  kender  det  sande  Evangeliums 
Grundsætninger,  og  hvad  kan  det  nytte,  at  Kirkens  Med- 
lemmer prædiker  Visdomsordct  og  advarer  mod  Brugen  af 
skadelige  Stoffer  for  det  indvendige  Legeme,  naar  man  til 
Gengæld  ødelægger  det  udvendige. 

Med  disse  Linier  har  jeg  ikke  tænkt  paa  nogen  bestemt 
Person,  ej  heller  ønsker  jeg  at  være  Dommer  over  nogen, 
men  jeg  haaber,  at  mine  Ord  kunde  henlede  Søskendes  Op- 
mærksomhed paa  de  Advarsler,  der  er  givet  os  af  de  Mænd, 
der  er  sat  til  at  lede  og  styre  Guds  Kirke  her  paa  Jorden. 

Vi  har  som  Medlemmer  af  denne  Kirke  faact  det  Privi- 
legium at  skulle  dygtiggøre  os,  saa  at  vi  kan  være  rede  til 
at  modtage  vor  Herre  og  Frelser,  naar  han  igen  vil  komme 
til  Jorden,  men  saa  maa  vi  ogsaa  adlyde  de  Bud  og  Befa- 
linger, der  er  givet  os,  og  maa  dette  ske,  beder  jeg  i  Jesu 
Kristi  Navn.  Amen. 


Apostel  Joseph  Fielding  Smiths  Besøg. 

Æ'dste  Joseph  Fielding  Smith,  af  de  tolv  Apostles  Raad, 
vil  sammen  med  sin  Hustru,  Jessie  Evans  Smith,  komme 
til  Danmark  i  Midten  af  denne  Maaned.  Deres  Besøg  har 
vi  set  hen  til  med  Glæde  og  Forventning.  Apostel  Smith 
vil  være  til  Stede  ved  følgende  Møder : 

København  15.  August  Kl.  19 30 


Esbjerg 

18. 

— 

Kl.  19 45 

Odense 

19. 

— 

Kl.  20  00 

Aarhus 

20. 

— 

Kl.   1400 

Aalborg 

20. 

— 

Kl.  19  45 

Som    De   vil    se   vi! 

alle 

Distrikterne  faa  B 

Gæster.  Vi  haaber,  at  alle  Missionærer  og  Søskende  vil 
gøre  deres  yderste,  for  at  Møderne  kan  blive  saa  velbesøgte 
som  muligt.  Tag  Venner  og  Bekendte  med!  Det  er  virkelig 
en  stor  Begivenhed,  naar  en  Herrens  Apostel  besøger  os. 

Mark  B.  Garff 
Missionspræsident. ( 


UKF 


UMF 


lllllilililiillllllllllNIIIIIIIIIIIIII    UDGIVET  AF  HOVEDBESTYRELSEN     llllllllllllllllllllllllllllllllllllll 

»LVær  ved   ^Kærligheden  hverandres  tjenere,  thi  hele  JCoven  er  opfyldt  i 
eet  (Prd,  i  det:  £)u  skal  elske  din  SVæste  som  dig  se/v«. 


^il  £Hovmonungdommen. 

Du  staar  sikkert  mange  Gange  i  det  daglige  Liv  overfor 
det  Problem,  at  skulle  forsvare  din  Kirke.  Kammerater  og 
Veninder  vil  vide,  hvad  du  foretager  dig  i  din  Fritid.  Du 
svarer  dem,  at  du  tilbringer  din  Fritid  i  Ungdomsforeningen 
i  Jesu  Kristi  Kirke  af  Sidste  Dages  Hellige,  og  saa  er  Spil- 
let gaaende.  Du  er  sikkert  klar  over,  at  moderne  Ungdom 
af  i  Dag  kun  ved  lidt  eller  intet  om,  hvad  der  skjules  under 
Ordet   »Kirke«,  —  det  gælder  forresten  ogsaa  mange  ældre. 

En  Mand  spurgte  mig  engang  om,  hvordan  det  kunde  være, 
at  Mormon  Ungdommen  kunde  tillade  sig  at  opføre  Skuespil 
og  at  danse.  Det  førte  til  en  længere  Samtale,  som  afslørede, 
at  Manden  absolut  ikke  kunde  gaa  med  til  at  huse  Kirke 
og  Livsglæde  under  samme  Tag,  men  da  han  trods  alt  var 
en  forstaaende  Mand,  faldt  han  for  følgende  Argument :  Vil 
De  ikke  indrømme,  at  meget  Hykleri  vilde  uddø,  dersom 
man  i  det  daglige  Liv  kun  foretog  sig,  hvad  man  kunde 
være  bekendt  at  foretage  sig  i  en  Kirke? 

Kundskab  er  Magt,  det  ved  enhver,  som  stræber  mod 
Lyset,  og  hvis  Kundskab  er  parret  med  Intelligens,  saa  har 
det  Menneske,  som  besidder  disse  Egenskaber  et  uvurder- 
ligt Forsvarsvaaben  mod  Alverdens  Intriger. 

Husk,  du  unge,  du  er  kun  ung  een  Gang,  og  jo  ældre 
man  bliver  jo  sværere  er  det  at  erhverve  Kundskaber. 

Vi  har  alle  faaet  Talenter  udleveret,  faa  eller  mange,  men 
lad  os  gøre  dem  frugtbringende. 

Det  er  Ungdommen,  som  skal  føre  vor  Kirke  frem,  for  en 
oplyst  og  intelligent  Ungdom  er  i  Stand  til  at  skelne  mellem 
det  gode  og  det  onde  Verden  byder  paa,  og  Resultatet  vil 
være  et  sundt  og  rent  Ungdomsliv. 

Den  Mand  jeg  ovenfor  omtalte,  og  som  havde  haft  Lejlig- 
hed til  at  iagttage  Mormonungdom,  udtalte,  at  han  tit  havde 
undret  sig  over,  at  denne  Ungdom  i  Modsætning  til  anden 
Ungdom,  altid  var  uden  Blaserthed,  men  derimod  muntre  og 
naturlige.  Jeg  tillod  mig  i  denne  Forbindelse  at  paastaa,  at 
det  var  fordi  den  obligate  Cigaret   manglede. 

Altsaa,  tag  din  Ven  eller  Veninde  med  i  Ungdomsforeningen, 
det  er  en  god  Form  for  Næstekærlighed. 

Aage  Wilhelm  Sørensen. 

Wdflugt. 

Hjørring  Gren  foretog  Mandag  den  5.  Juni  en  Udflugt  til 
det  skønne  Lønstaup,  der  ligger  13  km  vest  for  Hjørring 
ved  Vesterhavet.  I  den  stærke  Blæst  tog  Havet  sig  pragt- 
fuldt ud.  I  Klitterne  sang  vi  en  af  vore  skønne  Sange,  og 
saa  gik  det  løs  med  forskellige  Lege  et  Par  Timers  Tid. 
Madkurvene  kom  nu  frem  til  stor  Glæde  for  ile  sultne  Del- 
tagere. 

Efter  at  have  diskuteret  forskellige  religiøse  Emner  gik 
Turen  atter  med  Tog  og  Cykle  tilbage  til  Hjørring,  hvortil 
man  ankom  Kl.   20. 

Arrangørerne  var  vore  to  dygtige  Missionærer  Hans  Chri- 
stian  Andersen  og  Vern  Harmon  Jensen. 

Werner  H.  Andersen 

SHvem  bov  i  ^København? 

Det  lader  til  at  være  en  ret  udbredt  Misforstaaelse  i  Pro- 
vinsen, at  Hovedbestyrelse  og  Lokalbestyrelse  i  København 
er  eet.  I  hvert  Fald  er  det  af  Breves  Udskrift  som  Regel 
meget  vanskeligt  at  se,  om  de  er  beregnet  for  Hoved-  eller 
Lokalbestyrelsen.  Husk  venligst  at  adressere  Brevene  saale- 
des: 

Til  Hovedbestyrelsen:     M.  I.  A.    Hovedbestyrelse,    Priorvej 

12,  København  F. 
Til  Lokalbestyrelsen:      Københavns  Grens  Ungdomsforening 

Priorvej   12,  København  F. 
Ved    rigtig    Adressering    spares    megen  Tid  og  Ulejlighed, 
idet  Brevene  som  Regel  fra  Kontoret  bliver  omadresseret  til 
vore    Privatadresser,    og    skal    de  herfra  tilbage  til  Kontoret 
og  saa  en  Gang  til  ud,  saa  forstaar  De,  at  Tiden  gaar. 

Svømning. 

Enhver  ung  Mand  og  Kvinde  burde  lære  at  svømme. 

Svømning  er  en  Sportsgren,  der  ikke  alene  er  legemsud- 
viklende,  den  har  ogsaa  Betydning  i  kritiske  Situationer, 
hvor  Menneskeliv  staar  paa  Spil.  Følg  med  engang  i  Dags- 
pressen og  se  hvormange  der  her  i  Landet  drukner  om 
Aaret,  fordi  Ledsagerne  eller  dem  der  var  i  Nærheden  ikke 
kunde  svømme. 

I  vort  Land,  hvor  der  er  saa  let  Adgang  til  Vandet  baade 
ved  Stranden  om  Sommeren  og  i  Svømmehallerne  om  Vin- 
teren, er  der  ingen  Undskyldning  for,  at  man  ikke  kan 
svømme. 

Nu  er  Tiden  inde  hvor  alle  Unge  under  betryggende  Led- 
sagelse burde  lære  de  første  Svømmetag.  Lad  os  se  hvormange 
der    til  Efteraaret  møder  med  Frisvømmerbevis. 

Besøg  fra  Amerika. 


Præsident  og  Søster  Garff  har  haft  deti  Glæde  at  have 
Besøg  af  Søster  Garffs  Forældre  og  Søskende.  Ved  Mødet 
Søndag  Aften  den  16.  Juli  1939  talte  Broder  og  Søster  Eric 
W.  Ryberg  til  Forsamlingen  tilligemed  deres  Søn,  Ældste 
Eric  C.  Ryberg,  som  netop  er  blevet  hæderligt  afløst  fra  sin 
Missionsvirksomhed  i  Øststaternes  Mission  i  Amerika.  Broder 
og  Søster  Rybergs  tre  Døtre,  Eunice,  Afton  og  Enid  over- 
værede ligeledes  Mødet  Søndag  Aften.  Vi  ønsker  hele  Fami- 
lien en  god  Rejse,  indtil  de  naar  deres  Hjem  i  Salt  Lake 
City. 

Ved  samme  Møde  talte  Ældste  Henry  Taggart,  som  lige 
er  blevet  afløst  som  Missionær  i  Den  britiske  Mission.  Ældste 
Taggart  har  i  13  Aar  præsideret  som  Biskop  over  et  af  de 
største  Wards  i  Salt  Lake  City. 


Broder  Theodor  Alfred  Madsen  og  hans  Hustru  Søster 
Martine  Madsen  har  i  de  sidste  Uger  været  hjemme  paa 
Besøg.  De  emigrerede  til  Utah  for  ca.  30  Aar  siden.  Broder 
og  Søster  Madsen  har  haft  fire  Børn  paa  Mission,  hvoraf  tre  har 
været  Missionærer  i  Danmark.  De  to  Sønner  nemlig  N  Halvor 
Madsen  og  Ivan  Madsen  udførte  Missioner  i  Danmark  hen- 
holdsvis fra  1926-28  og  1931-33,  medens  den  tredie  Søn, 
Ældste  Grant  L.  Madsen  for  Tiden  arbejder  som  Missionær 
i  Danmark.  Broder  Madsen  er  Skræder  af  Profession  og  har 
en  stor  Forretning  i  Provo,  Utah.  Vi  ønsker  dem  en  beha- 
gelig Hjemrejse. 


Søster  Jenny  Marie  Breinholt,  hvis  Søn  Frank  Otto  Brein- 
holt for  Tiden  udfører  en  Mission  i  Danmark,  har  ogsaa  i 
de  sidste  Par  Maaneder  aflagt  Besøg  i  sit  Fødeland.  Søster 
Breinholt  er  gift  med  Ældste  Breinholt,  som  ogsaa  har  virket 
som  Missionær  i  Danmark.  Vi  beder  Søster  Breinholt  hilse 
Venner  og  Bekendte,  naar  hun  igen  vender  hjem  til  Bjergenes 
Dale. 


Hold  ikke  godt  tilbage  fra  dem,   som  trænge  dertil, 
naar  din  Haand  har  Evne  til  at  gøre  det, 

Brev  fra  fhv.  Præsident  Holger  M.  Larsen. 


Salt  <£ake  City,  den  26,  Juni  1939. 

Mine  kære  Søskende  og  Venner ! 

Maa  jeg  paa  min  Families  og  egne  Vegne  takke  eder  alle 
for  eders  Hengivenhed  og  Hjælpsomhed  ved  min  kære  Mo- 
ders Sygdom  og  Død.  Alle,  der  hjalp  til  med  at  gøre  min 
Moders   sidste  Timer  behagelige,  takkes  paa  det  hjerteligste. 

Tak  til  dem,  der  hjalp  til  ved  Begravelsen.  Vi  ønsker,  at 
de  skal  vide,  at  vi  herovre  i  det  fjerne  Vest  paaskønner  det 
meget. 

En  hjertelig  Tak  til  Missionærerne,  til  Broder  og  Søster 
Enock  Andersen,  Søster  Cathrine  Christensen  og  alle,  som 
har  vist  Venlighed. 

Maa  Herren  velsigne  eder  for  eders  Kærlighed  og  gode 
Følelser. 

Eders  Broder  og  Medarbejder 
Holger  M.  Larsen. 


SKvistus,  vor  frelser. 

rejse  gennem  en  Ørken.  Da  han  naaede  Ørkenen,  brød  en 
af  disse  blindende  Sandstorme,  som  er  karakteristiske  for 
Ørkenen,  løs  og  indhyllede  ham  fuldstændigt.  Han  blev  helt 
blindet  af  Sandet  og  foer  vild.  Ved  at  vandre  paa  det  var- 
me og  brændende  Sand  blev  han  udmattet.  Af  ren  og  skær 
Træthed  faldt  han  om  og  var  ved  at  dø.  Saa  krydsede  en 
venlig  Mand  hans  Vej.  Denne  havde  en  Feltflaske  med 
koldt,  friskt  Vand.  Han  førte  Flasken  til  den  døendes  Mund, 
som  drak  med  Begær.  Næsten  i  samme  Øjeblik  kom  der 
nyt  Liv  og  ny  Energi  i  den  udmattede  Mands  Legeme.  Ved 
denne  nyvundne  Styrke  kom  han  op  og  drog  af  Sted. 

Blev  denne  Mand  frelst  ved  sit  eget  Arbejde,  eller  blev 
han  frelst  af  Naade?  Svaret  paa  Spørgsmaalet  er  indlysen- 
de. Overvejende  og  i  sin  Grund  blev  han  frelst  af  Naade. 
For  det  var  den  gode  Mands  Velgørenhed,  som  gav  den 

rejsende  livgivende  Vand,  der  forlenede  ham  med  Styrke, 
saa  at  han  kunde  staa  op  og  gaa  hjem. 

Hvad  det  kølige,  friske  Vand  var  for  den  døende  Mand, 
er  Tro  paa  Jesus  Kristus  for  den  hjælpeløse  Sjæl.  Denne 
Tro  er  selve  Sjælens  Liv  og  Energi. 

Det  er  gennem  Kristi  Naade,  vi  har  denne  frelsende  Tro. 
For  det  er  bogstaveligt  og  i  Sandhed  gennem  Guds  Søns 
guddommelige  Mission,  hvorved  han  aabenbarede  Verden 
Guds  uendelige  Godhed  og  Magt,  at  vi  faar  Styrke  til  at  tro 
paa  Gud  med  den  Troens  Inderlighed,  som  fører  til  Frelse. 

Men  den  Tro,  der  fører  til  Frelse,  er  noget  mere  vitalt 
end  en  bar  sentimental  Tro.  Den  følelsesbetonede  Aflæg- 
gelse af  Vidnesbyrd  i  et  Vækkelsesmøde  vil  ikke  frelse  en 
Sjæl.  Den  Tro,  der  frelser,  er  en  klar,  rodfæstet  Overbevis- 
ning, at  Guds  Lov  er  Livets  højeste  Lov.  Denne  Slags  Tro 
fører  til  Lydighed  mod  Guds  Love  og  den  fortsatte  Retfær- 
dighed, som  fuldkommengør  Karakteren  og  forædler  Sjæ- 
len. 

Den  religiøse  Verdtens  stønste  Behov  i  Dag  er  den  dynami- 
ske Tro  paa  Jesus  Kristus,  som  renser  Hjertet  og  fører  til 
fortsat  Lydighed  mod  den  guddommelige  Lov.  Jeg  blev  dybt 
præget  af  denne  Sandhed,  da  jeg  talte  med  en  fremragende 
protestantisk  Kirkemand  i  Kanada.  Denne  Mand  var  pes- 
simistisk paa  Grund  af  Mangel  paa  aandelig  Kraft  paa  Ta- 
lerstolen. Jeg  spurgte  ham,  om  han  kendte  Grunden  til 
denne  Mangel  paa  Kraft.  Han  svarede  benægtende  og  til- 
føjede: »Jeg  vilde  gerne  kende  den.« 

»Prædikanterne  prøver  paa  at  frelse  Verden  uden  Tro,« 
svarede  jeg. 

»Ja,  det  tror  jeg,  er   Tilfældet,«   svarede  han. 

Den  sjælevækkende  Tro,  som  er  den  kristne  Religions 
frelsende  Kraft,  kan  ikke  vækkes  ved  at  være  sentimental 
om,  hvad  Gud  gjorde  i  fordums  Tid.  Denne  Tro  kan  ikke 
udvikles  og  frembringes  ved  fantasirige  Billeder  af,  hvad 
Tro  udvirkede  for  nitten  Hundrede  Aar  siden.  Verden 
trænger  til  en  dybt  sjæil svækkende  Tro  —  en  Historie  fuld 
af  Kendsgerninger  om,  hvad  Gud  har  gjort  i  vor  egen  Tid 
for  Menneskehedens  Oplysning  og  Frelse.  Dette  fundamen- 
tale Behov  indfries  af  Mormonismen. 


Hvo  som  giver  den  fattige  skal  ikke  have  Mangel,  men 
over  den,  som  Jukker  sine  Øjne  til,  skal  der  være  mange 
Forbandelser. 

Den  Danske  Missions  Historie. 


(fortsat) 
Efter  at  have  været  i  Brevik  i  seks  Dage,  rejste  Ældste 
Jensen  videre  til  Østerrisør,  hvortil  han  ankom  den  16.  Juni 
og  blev  modtaget  paa  det  bedste  af  Broder  Svend  Larsen  og 
to  Søskende,  som  tidligere  var  blevet  døbt  af  Broder  Hans 
F.  Petersen.  Kort  efter  Ældste  Petersens  Afrejse  fra  Øster- 
risør i  December  1851,  vendte  Broder  Svend  Larsen  hjem 
fra  et  Besøg  paa  Østlandet  og  erfarede,  at  Broder  Petersen 
var  rejst  til  Vestkysten  paa  Grund  af  Forfølgelser.  Svend 
Larsen  tilbragte  Vinteren  hjemme,  idet  han  arbejdede  saa 
godt  han  kunde  med  at  fortsætte  det  Arbejde,  som  var  ble- 
vet paabegyndt  af  Ældste  Petersen.  Sammen  med  de  andre 
to  omvendte  (John  Olsen  og  Peter  Adamsen)  holdt  han 
Fastemøde  hver  Søndag,  hvor  de  tilbragte  Tiden  med  Bøn 
og  Vidnesbyrd;  de  læste  ligeledes  i  Bibelen  og  Mormons 
Bog.  Henrik  Evensen,  Ejeren  af  et  lille  Skib,  overværede 
konstant  disse  smaa  Møder.  Han  sluttede  sig  snart  derefter 
til  Kirken.  Ogsaa  de  tre  Brødres  Hustruer  modtog  Sand- 
heden; og  da  Møderne  fortsattes,  mødte  flere  fremmede  op, 
og  selv  om  ingen  af  Brødrene  endnu  var  blevet  ordineret 
til  Præstedømmet,  var  de  dog  i  Besiddelse  af  Herrens  Aand, 
naar  de  talte  til  de  forsamlede,  og  mange  troede  de  Ord, 
der  blev  talt.  Ved  en  enkelt  Lejlighed  var  der  en  Præst  og 
en  Lærer  til  Stede  for  at  opponere,  men  de  gik  forvirrede 
bort. 

Broder  Larsen  spredte  ogsaa  det  skrevne  Ord,  deri  ind- 
befattet »Skandinaviens  Stjerne«.  Han  bragte  sig  ogsaa  ind 
under  den  saakaldte  Dissenterlov  og  fandt  ud  af,  at  denne 
Lov  gjorde  det  muligt  for  Folk,  som  ikke  var  enige  med 
Statskirken  i  religiøse  Sager,  at  danne  en  egen  Sekt  eller 
Samfund,  blot  der  var  seks  Medlemmer.  Som  et  Resultat  af 
denne  Undersøgelse  meldte  de  tre  Mænd,  nemlig  Svend  Lar- 
sen, John  Olsen  og  Henrik  Evensen  samt  deres  Hustruer 
sig  ud  af  Folkekirken.  Deres  næste  Skridt  var  at  anmode 
Kirkeministeriet  om  at  blive  organiseret  som  et  kristent 
Samfund  i  Overensstemmelse  med  Landets  Love,  men  end- 
skønt Borgmester  Finne  i  Østerrisør  hjalp  Broder  Larsen 
med  at  formulere  Andragendet  og  benytte  den  rette  Frem- 
gangsmaade,  afslog  Regeringen  dog  Andragendet. 

Tre  Dage  efter  Ældste  Hans  Peter  Jensens  Ankomst  til 
Østerrisør  den  19.  Juni  ordinerede  han  Svend  Larsen  til 
Ældste,  og  den  24.  velsignede  han  dennes  fire  Børn.  Ved 
et  Møde  Søndag  den  20.  Juni  administrerede  Brødrene  Nad- 

veren  til  de  faa  Hellige  i  Østerrisør.  Den  25.  døbte  Ældste 
Ahmanson  seks  Personer,  og  Ældste  Jensen  ordinerede  to 
af  Brødrene  (John  Olsen  og  Henrik  Evensen)  til  Ældster. 

Efter  dette  Arbejde  aflagde  Ældste  Jensen  Besøg  i  Aren- 
dal,  Christianssand  og  Mandal,  idet  han  bar  sit  Vidnes- 
byrd, hvor  han  kunde  faa  Lejlighed  dertil.  Ved  Ankomsten 
til  Mandal  var  han  udmatte,  og  hans  Fødder  var  saa  ful- 
de af  Vabler,  at  han  var  ud  af  Stand  til  at  fortsætte.  Da 
Indbyggerne  vendte  sig  mod  ham  og  afslog  at  modtage 
hans  Vidnesbyrd,  besluttede  han  at  gaa  tilbage  til  Øster- 
risør, en  Strækning  paa  ca.  130  engelske  Mil.  En  venlig 
Dame  gav  ham  det  Raad,  at  han  skulde  svøbe  Fødderne 
ind  i  Klude,  og  saa  paabegyndte  han  den  lange  Tur  til 
Fods,  og  mærkeligt  nok  var  hans  Fødder,  da  han  den  8. 
Juli  ankom  til  Østerrisør,  fri  for  Saar,  og  han  følte  sig  saa 
stærk  og  sund  som  nogensinde. 

I  Mellemtiden  fortsatte  Ældsterne  Hans  Peter  Jensen 
og  Svend  Larsen  deres  Arbejde  i  Norge,  og  den  16.  Juli  or- 
ganiserede de  en  Gren  i  Østerrisør  med  atten  Medlemmer. 
Ældste  Jensen  ordinerede  John  Olsen  til  Ældste  og  beskik- 
kede ham  til  at  præsidere  over  Grenen,  der  var  den  første 
Gren  af  Jesu  Kristi  Kirke  af  Sidste  Dages  Hellige  i  Norge. 
Den  næste  Dag  vendte  Ældsterne  Hans  Peter  Jensen  og 
Svend  Larsen  tilbage  til  Brevik  fra  Østerrisør.  De  fandt  ud 
af,  at  der  var  en  hel  Del,  der  var  ivrige  efter  at  høre  dem 
prædike,  og  da  de  ikke  kunde  holde  Møder  i  Sale,  der  brug- 
tes af  andre  Samfund,  lejede  de  selv  en  Sal.  De  lejede  et 
Lokale  af  en  Herr  Jørgen  Christensen  i  øverste  Etage  af 
en  Ejendom,  der  var  beliggende  midt  i  Byen.  Lejen  blev 
sat  til  40  Daler.  Der  blev  straks  holdt  Møder  i  den  lejede 
Sal,  og  de  var  alle  godt  besøgt.  Blandt  dem,  der  kom  til 
Møderne,  var  der  flere  Præster,  Embedsmænd,  Købmænd 
etc.  Ved  et  af  Møderne  ønskede  Præsterne  at  faa  en  Dis- 
kussion i  Gang,  og  medens  Brødrene  talte,  var  de  travlt  be- 
skæftiget med  at  gøre  Notater.  Ældste  Jensen  bar  et  kraf- 
tigt Vidnesbyrd  om  Evangeliets  Sandhed,  og  med  Henblik 
paa  dem,  der  skrev,  sagde  han,  at  han  ved  Guds  Kraft  vil- 
de skrive  Sandhedens  Ord  i  deres  Hjerter  paa  en  saadan 
Maade,  at  det  aldrig  kunde  udviskes.  Da  de  hørte  dette, 
holdt  de  op  med  at  gøre  Notater  og  lyttede  opmærksomt 
til  Resten  af  Talen.  Da  Mødet  var  sluttet,  gik  alle  bort  i 
Fred. 

Fra  Brevik  fortsatte  Ældsterne  Hans  Peter  Jensen  og 
Svend  Larsen  ad  Søvejen  til  Fredrikstad.  Under  deres  Virk- 
somhed i  Østerrisør  raadede  Ældste  Jensen  Svend  Larsen 
til  at  købe  et  Skib,  som  kunde  bruges  til  at  føre  Missionæ- 
rerne fra  Sted  til  Sted  i  Norge,  og  mellem  dette  Land  og 

Danmark.  Broder  Larsen,  hvis  Stræben  og  Higen  efter 
Sandheden  var  uendelig,  og  som  ikke  ansaa  noget  Offer 
for  stort  for  Guds  Sag,  gav  med  Glæde  sit  Samtykke  til 
dette  Forslag,  og  som  Følge  deraf  tog  han  til  Fredrikshavn, 
hvor  han  købte  et  af  de  bedste  og  hurtigste  Skibe  i  Landet 
for  en  Sum  af  400  Rigsdaler.  Han  lavede  Skibet  om  til  en 
Lystyacht  og  kaldte  det  »Zions  Løve«.  Det  var  en  ypperlig 
Sejler  og  havde  paa  Mastetoppen  et  hvidt  Tegn,  hvorpaa 
der  var  malet  en  Løve  med  skinnende  Øjne  i  en  Hellebard, 
hvorunder  Bogstavet  Z  var  malet  i  blaa  Farver.  Det  hele 
var  et  Symbol  paa  Styrke  og  Lys  og  repræsenterede  Zion, 
der  ved  guddommelig  Kraft  spredte  dets  Lys  over  Natio- 
nerne. 


Fra  Missionsmarken. 


KØBENHAVN:  Søndag  den  9.  Juli  1939  blev  en  Søn  af  Broder  og  Søster 
Magnus  Olesen  velsignet  af  Ældste  Orson  B.  West  og  fik  Navnet  Henning 
Kjærsgaard  Olesen. 

forflyttelser. 
Følgende  Ældster  er  blevet  forflyttet: 

Ralph  J.  Lauper  fra  København  til  Esbjerg. 
Lloyd  E.  Kjær  fra  Odense  til  Randers. 
Talmage  M.  Thomsen  fra  Odense  til  Aalborg. 
Leo  Godfred  Hansen  fra  Esbjerg  til  Aarhus. 
Hans  Christian  Nielsen  fra  Randers  til  Odense. 
J.  Marcell  Pitcher  fra  Aalborg  til  Odense. 

afløsning. 

Ældste  Norman  A  Sørensen,  der  sidst  har  virket  som  Grensforstander 
i  Aarhus,  er  blevet  hæderligt  afløst  fra  sin  Mission  med  Tilladelse  til 
at  rejse  til  sit  Hjem,  Lovell.  Wyoming. 

SYy  grensforstander. 

Ældste  H.  John  Madsen  er  blevet  indsat  som  Forstander  i  Aarhus 
Gren  den  16.  Juli  1939. 

AARHUS:  Den  24.  Juni  1939  afholdt  Aarhus  Sangkor  en  storartet 
Set.  Hansfest  i  Broder  Peter  Olsens  Have.  Haven  var  festligt  illu- 
mineret med  kulørte  Lamper.  Koret  aabnede  med  Sange,  hvad 
der  foraarsagede.  at  flere  Haveejere  med  Familie  kom  til  for  at  høre 
de  smukke  Sange.  Derefter  legede  man  en  Timestid  paa  Galge- 
bakken. Senere  blev  der  serveret  Isvafler  og  Sodavand  samt  varme 
Pølser.  Den  gode  Aften  sluttede  med  et  Hurra  og  et  langt  Leve 
for  Aarhus  Sangkor.     . 

AARHUS:  Aarhus  Grens  Søndagsskole  afholdt  Fredag  Aften  den 
21.  April  1939  en  Festgudstjeneste  i  Anledning  af  fire  Børns  Over- 
gang til  Juniorklassen.  Disse  fire  var:  Robert  Moller,  Inger  Schou, 
Maja  Hansen  og  Alice  Olin.  Mødet  var  baseret  paa  at  give  Bør- 
nene en  Paaskønnelse  og  en  Vejledning  gennem  Livet.  Der  ud- 
førtes et  udmærket  Program.  —  Efter  Gudstjenesten  samledes  man 
i  den  lille  Sal  om  Ghokoladebordet.  De  fire  Børn  fik  hver  over- 
rakt en  smuk  Mormons  Bog  med  Inskription  af  Richard  Nielsen. 
Børnene  og  deres  Forældre  var  Søndagsskolens  Gæster  ved  Cho- 
koladebordet.   Tilstede  76. 


